**Viðlíkahald**

Set teg í samband við Sands Kommunu, um tú vil kunnast um viðlíkahald og fyri møguliga at avtala fyrireikandi fund um arbeiðið.

Á fundinum verður avtalað, hvussu farast skal víðari fram, og hvat skjalatilfar og tekningar v.m. møguliga skal latast inn í sambandi við byggimálsviðgerðina.

**Viðlíkahald**: Kann vera:

* at mála uttandura og innandura
* Skifta inndekningar
* smávegis arbeiði uppá hurðar og vindeygu
* arbeiðið við lekum/hóttandi lekum á tekju og húsaklædningi

Útgangsstøði er: er talan um viðlíkahald, er ikki neyðugt at gera nakra verkætlan, men er talan hinvegin um umvæling, skal umsókn við verkætlan latast inn. Sí niðanfyri.

Skal t.d ein størri partur enn 50% av takflatuni tettast fyri lekar ella hóttandi lekar so skal ístaðin søkjast loyvið um loyvið til umvæling.

**Frágreiðingar:**

Umfatar viðlíkahaldið rýmingarop ella rýmingarvegir, skal frágreiðng latast inn, um hvussu brunatrygdin verður varðveitt undir og eftir umvælingina.

**Broytingar í verkætlanini**

Um broytingar verða gjørdar í viðlíkahaldsætlanini, skal kommunali byggimyndugleikin hava boð um hetta beinanvegin, so støða kann takast til, um byggiloyvið er neyðugt.

**Eftirlit:**

Kommunali byggimynduleikin hevur eftirlit við , at bygt verður eftir ásetingunum, og at treytirnar verða hildnar.

Hetta eftirlit verður framt við sýni á staðnum.

Tað verður vanliga bert framt sýn í samband við viðlíkahald, um hendan ávirkar brunatrygdina t.d.

* Rýmingarleiðir
* Bjargingarop
* Neyðdyr
* Brandhurðar
* Brunaveggir
* Brunaskipanir